U-I-55/99
Datum: 2002-09-12T00:00:00.000+02:00
ecli: ECLI:SI:USRS:2002:U.I.55.99
vrsta: podzakonski akt
zadeva: ocena ustavnosti in zakonitosti predpisov in drugih splošnih aktov
objavljeno: OdlUS XI, 173 | 12.09.2002
dokument: US21648
akt: Pravilnik o natančnejših pogojih za promet na debelo z zdravili iz skupine A, B in C ter postopek verifikacije in preverjanja (Uradni list RS, št. 2/99)
resitev: ustavitev
izrek: Postopek za preizkus pobude za začetek postopka za oceno zakonitosti Pravilnika o natančnejših pogojih za promet na debelo z zdravili iz skupin A, B in C ter postopek verifikacije in preverjanja (Uradni list RS, št. 2/99) se ustavi.
stavek: Pobudnici pri vloženi pobudi nista vztrajali, zato je Ustavno sodišče štelo, da sta pobudo umaknili, in postopek za njen preizkus ustavilo.
odlocitev: sklep
geslo: Ustavitev postopka zaradi umika vloge.
podlaga: Zakon o Ustavnem sodišču (ZUstS), 6. čl.
vlagatelj: Družba Salus, d.d., Ljubljana in Kemofarmacija, d.d., Ljubljana
datum_vloge: 1999-02-22T23:00:00.000Z
datum_odlocitve: 2002-09-11T22:00:00.000Z

# U-I-55/99

12. 9. 2002

SKLEP

Ustavno sodišče je v postopku za preizkus pobude družb Salus, d.d., Ljubljana, in Kemofarmacija, d.d., Ljubljana, ki ju zastopa Anton Marolt, odvetnik v Ljubljani, na seji dne 12. septembra 2002

**sklenilo:**

**Postopek za preizkus pobude za začetek postopka za oceno zakonitosti Pravilnika o natančnejših pogojih za promet na debelo z zdravili iz skupin A, B in C ter postopek verifikacije in preverjanja (Uradni list RS, št. 2/99) se ustavi.**

---

## OBRAZLOŽITEV

Pobudnici izpodbijata šesto alinejo 11. člena in peto alinejo 12. člena Pravilnika o natančnejših pogojih za promet na debelo z zdravili iz skupin A, B in C ter postopek verifikacije in preverjanja (v nadaljevanju Pravilnik), ker naj bi bili v nasprotju z določbo šeste točke drugega odstavka 65. člena Zakona o zdravilih (Uradni list RS, št. 9/96 in nasl. - v nadaljevanju ZZdr).

ZZdr je v delu, ki se nanaša na zatrjevano neskladnost prenehal veljati, zato je Ustavno sodišče na podlagi 47. člena Zakona o Ustavnem sodišču (Uradni list RS, št. 15/94 - v nadaljevanju ZUstS) pobudnici pozvalo, ali vztrajata pri vloženi pobudi in izkažeta pogoje za nadaljevanje postopka po 47. člena ZUstS.

Pobudnici sta z vlogo z dne 19. 7. 2002 Ustavnemu sodišču sporočili, da pri vloženi pobudi ne vztrajata, zato je Ustavno sodišče štelo, da sta pobudnici pobudo umaknili in je postopek za njen preizkus ustavilo.

Ustavno sodišče je sprejelo ta sklep na podlagi 6. člena ZUstS v sestavi: predsednica dr. Dragica Wedam Lukić ter sodnice in sodniki dr. Janez Čebulj, dr. Zvonko Fišer, Lojze Janko, mag. Marija Krisper Kramberger, Milojka Modrijan, dr. Ciril Ribičič, dr. Mirjam Škrk in Jože Tratnik. Sklep je sprejelo soglasno.

P r e d s e d n i c a
 dr. Dragica Wedam Lukić